**ראיון עם בר שביט**

*בר שביט, בת 25, מתגוררת בנשר ולומדת תואר שני באוניברסיטת בן גוריון. לבר יש שיתוק מוחין והיא מתניידת בעזרת הליכון.*

**מהם הקשיים המרכזיים איתם מתמודדים אנשים עם מוגבלות?**העולם לא נגיש. אנשים ללא מגבלה כנראה לא ישימו לב לכך ברוב המקרים, אבל אין יום בו אני לא נתקלת בבעיית נגישות כזאת או אחרת.   
אני יכולה, במאמץ רב ועם סיוע, לעלות מספר מועט של מדרגות. חברים רבים שלי מתניידים בעזרת כיסא גלגלים, ועבורם זה קשה אפילו יותר. פעמים רבות כשאנו מנסים לקבוע היכן להיפגש – אנו מגלים שקשה נורא למצוא מסעדות, בתי קפה ופאבים שניגשים בצורה טובה.

**יצא לך להגיע למקום שהכריז על עצמו כנגיש, ולגלות שאינו כזה?**  
קרה לי פעמים רבות. לרוב זה לא נובע מרוע, אלא פשוט מחוסר הבנה של מה זה "נגישות".  
שנה שעברה התגוררתי בקומונה, ובמסגרת אחת הפעילויות שארגנתי יצאנו למסעדה. כמובן שוידאתי איתם שהם נגישים, וגם באתר שלהן היה רשום שהמסעדה נגישה. כשעשינו טיול הכנה, גילינו שאכן יש מעלית לקומת המסעדה, ואפילו אין מדרגה בכניסה – אולם השירותים אינם נגישים כלל.   
  
**את עושה הכנה לפני שאת מגיעה למקום מסויים?**כן, אלא אם כן זה מקום שהייתי בו מספר פעמים בעבר ואני מכירה אותו. למדתי מהניסיון שאם אני לא בודקת דברים מסויימים – אני עלולה להיתקל בהם בזמן אמת ולפעמים זה נורא לא נעים.

**איך בודקים שמקום נגיש?**אני מתקשרת ומנסה לברר. גם כשהם אומרים שהמקום נגיש, אני מנסה להבין תמיד מה בדיוק יש ואין שם, כי הרבה פעמים נכוויתי מדברים כאלה. אם אני מתכננת להגיע עם קבוצה שיש בה כמה אנשים עם מוגבלות – אלך רק למקום שאקבל עליו המלצות ממישהו עם מוגבלות או שביקרתי בו בעצמי, אחרת יכול מאד להיות שאתאכזב.

**היית משתמשת באפליקציה?**

הייתי שמחה להשתמש באפליקציה כזאת. אם כל המידע יהיה מרוכז במקום אחד יהיה לי הרבה יותר פשוט למצוא מקום מתאים, בלי טלפונים אינסופיים, בירורים והכי חשוב – אדע שהמידע, שנכתב ע"י אנשים עם מוגבלות – הרבה יותר אמין.

**למה היית רוצה שהאפליצקיה תתייחס?**הדבר הכי חשוב לי הוא תודעת שירות (סבלניים, יודעים לסייע, מבינים מה הצרכים)**.** מעבר לכך,הדבר כמובן תלוי בסוג המגבלה. הנקודות הכי משמעותיות עבורי הן קיומה של חניית נכים, נגישות אל תוך המקום עצמו, שירותים נגישים, ושולחן נגיש.