**ראיון עם רוני עמרני**

*רוני עמרני, בת 23, מתגוררת באשדוד. לרוני יש c.p. עם שיתוק בארבעת הגפיים והיא מתניידת בעזרת כיסא גלגלים ממונע.*

**מהם הקשיים המרכזיים איתם מתמודדים אנשים עם מוגבלות?**מדרגות הן משהו שמבחינתי הופך מקום ללא נגיש, אין לי דרך לעלות בהם, בטח לא עם כיסא גלגלים חשמלי. אפילו מדרגה קטנה, שרוב האנשים לא ישימו לב אליה. ישבתי פעם במסעדה בנמל תל אביב, ובכניסה לשירותי הנכים הייתה מדרגה קטנה שמנעה ממני להיכנס... זה נורא מבאס כשזה קורה. גם דלתות צרות מדי יכולות להפוך מקום לכזה שאני פשוט לא יכולה להיכנס אליו.

**יצא לך להגיע למקום שהכריז על עצמו כנגיש, ולגלות שאינו כזה?**  
קורה המון. אנשים לא ממש מבינים מה זה נגישות אמיתית. מבחינתם מדרגה קטנה זה לא נורא, או שבכלל לא חושבים על עניין של "ניווט" בין שולחנות או במקומות צפופים.   
פעם הלכתי להופעה, והתקשרתי לבדוק – אמרו לי שיש מקום מסודר לכיסאות גלגלים ואין לי מה לדאוג. כשהגעתי, שמו אותי מאחורה בקצה, וכיוון שזו הייתה הופעת עמידה כל מה שראיתי זה את הגב של האנשים שלפני. זה היה מתסכל ומבאס מאד.  
  
  
**את עושה הכנה לפני שאת מגיעה למקום מסוים?**כן בוודאי, כל נסיעה היא תכנון שלם. יש לוגיסטיקה שלמה לפני כל יציאה מהבית כי אני מפחדת להיתקע, ומעדיפה לא להיות מופתעת בזמן אמת.

**איך בודקים שמקום נגיש?**אני תמיד מרימה טלפון, מסבירה, מנסה שיבינו בדיוק מה זה אומר "נגיש". שואלת כמה שיותר שאלות, מנסה למצוא את ה"חורים" שאולי הם לא שמו לב אליהם, כדי לא להגיע ולגלות שהמקום לא באמת נגיש.

**היית משתמשת באפליקציה?**

אם המידע יהיה נכון ואוכל לסמוך עליו, ויהיה פשוט להגיע אליו אני בטוחה שאשתמש. זה יכול לחסוך את הטלפונים והבדיקות, אבל בעיקר אני אדע שאוכל לסמוך על המידע אם כתבו אותו אנשים שגם הם עם מוגבלות.

**למה היית רוצה שהאפליקציה תתייחס?**הדברים שחשובים לי זה חנייה – ההורים של מסיעים אותי ואם אין חנייה לא תמיד ניתן להגיע עם הכיסא וצריך להתחיל להסתבך. שירותים זה בייסיק – בלי זה לא אגיע למקום. אם יש צורך – מעלית/מדרון, כלומר שאין מדרגות בדרך.